kurumikz/Cleaned-Kazakh-Wikipedia huggingface dataset:
Павел Леус

Павел Андреевич Леус (; 15 қыркүйек 1978 жыл, Вильнюс) —- литвалық футболшы, қақпашы. Литва Ұлттық футбол құрамасында ойнаған. Карьерасы Клубтық Карьерасында Литва, Ресей, Польша, Қазақстан, Өзбекстан клубтарында ойнаған. Қазақстан жанкүйерлеріне "Алматы" клубында ойнаған жылдары жақсы таныс болды. Әуелі 2004 жылы "Жальгиристен" арендаға алынды да, 2005-06 жылдары алматылық клубтың толыққанды ойыншысы болды. 2006 жылы Қазақстан кубогының жеңімпазы атанды. 2007 жылы "Вильнюсте" ойнап, маусымның екінші жартысын тағы да "Алматы" клубында жалда өткізді. Осы маусымның соңында Қазақстан кубогы финалисі атанды. Алматыдан 2008 жылы кетіп, Өзбекстаннның бірнеше клубтарында доп тепті. 2017 жылы литвалық "Утенис" клубында ойнап жүріп карьерасын аяқтады. Ұлттық құрама Литва құрамасы сапында 1998-2001 жылдары ойнады да, қайта шақырылмады. Жетістіктері * Қазақстан кубогы: 2006 Дереккөздер Сілтемелер *[https://eu-football.info/_player.php?id=12103 Профилі]
Қарақұм (айрық)

Елді мекендер: * Қарақұм – Абай облысы Аягөз ауданындағы ауыл. * Қарақұм – Жетісу облысы Қаратал ауданындағы ауыл. * Қарақұм – Түркістан облысы Ордабасы ауданындағы ауыл. Құмдар: * Қарақұм – Орталық Азияда, Түрікмен мемлекетінің 80%-дай аумағын алып жатқан құмды алқап, шөл. * Қарақұм – Балқаш және Сасықкөл көлдері аралығындағы құм. * Қарақұм – Каспий теңізінің солтүстік-шығысында орналасқан құмды алқап. * Қарақұм – Іле өзенінің оң жағалауындағы құмды алқап. * Қарақұм – Тосынқұм құмының шығысындағы құмды алқап.
Жервиньо

Жерве Ломб Яо Куасси (; 27 мамыр 1987, Аньяма), — иуарлық футболшы, «Парма» клубының шабуылшысы. Кот-д’Ивуар Ұлттық футбол құрамасында ойнаған. 2015 жылғы Африка чемпионы. Карьерасы Клубтық Карьерасын Бельгияның "Беверен" клубында бастады. 2007 жылға дейін ойнап, Францияның "Ле Ман" клубына ауысты. Мұнда өзінің отандасы Ромарикпен бірге ойнап, жақсы жағынан көрінді де, Еуропаның бірнеше азулы клубтары Жервиньоны сатып алатындықтарын мәлімдеді. 2009 жылы "Арсенал", "Монако", "Пари Сен-Жермен", "Олимпик Марсель" сынды клубтардан ұсыныс түскеніне қарамастан, "Лилльмен" үш жылдық келісім шарт жасасты. 2010/11 жылғы маусымда дубльге қол жеткізіп, Франция чемпионы және кубок иегері атанды. 2011 жылы "Арсеналға" ауысты да, көп жылдық келісім шартқа тұрды. Англиялық клуб сапындағы тұңғыш ойынын "Ньюкаслға" қарсы өткізіп, 76-минутта алаңнан қуылды. 2013 жылы "Ромаға" ауысты. Ұлттық құрама Ұлттық құрамада тұңғыш рет 2007 жылы алаңға шықты да, төрт бірдей Африка Ұлттары кубогына, екі рет әлем чемпионатына қатысты. Жетістіктері ; «Лилль» * Франция чемпионы: 2010/11 * Франция кубогы: 2010/11 ; Кот-д’Ивуар * Африка чемпионы: 2015 Дереккөздер Сілтемелер * [https://www.footballdatabase.eu/en/player/details/20728 Профилі]
Саломон Калу

Саломон Калу (; 5 тамыз 1985, Уме, Кот-д’Ивуар) — ивуарлық футболшы, шабуылшы. Карьерасы Клубтық Карьерасында "АСЕК Мимозас", "Фейеноорд", "Эскельсиор", "Челси", "Лилль", "Герта" клубтарында ойнады. Ең табысты болған кезі — "Челси" сапында ойнаған жылдары: Англия чемпионы атанды, УЕФА Чемпиондар Лигасын ұтып алды. "Челси" сапында 2006-12 жылдары ойнап, 150-ден аса чемпионат ойындарында алаңға шықты. Ұлттық құрамада 2008 жылы Ұлттық құрама сапында ойнай бастады, сол жылы-ақ Африка Ұлттары кубогына, Жазғы Олимпиадалық ойындарға қатысты. 2010, 14 жылдары әлем чемпионатына қатысты. 2017 жылғы Африка Ұлттары кубогынан соң Ұлттық құрамамен қоштасты. Жетістіктері Командалық ; «Челси» * Англия чемпионы: 2009/10 * Англия кубогы (4): 2007, 2009, 2010, 2012 * Лига кубогы: 2007 * Англия суперкубогы: 2009 * Чемпиондар Лигасы: 2012 ; Кот-д’Ивуар құрамасы * Африка чемпионы: 2015 Жеке * Нидерландыдағы жыл футболшысы: 2005 * Африканың үздік жас футболшысы: 2008 Дереккөздер Сілтемелер * [http://www.salomonkalou.com/ Ресми сайт]
Анди Сельва

Анди Сельва (; 25 мамыр 1976, Рим, Италия) — сан-маринолық футболшы, шабуылшы, футбол жаттықтырушысы. Карьерасы Клубтық Энди Сельва Италияның бірнеше клубтарында ойнады, көбі С, Д серияларында ойнайтын ортанқол командалар. Оның ішінде "Верона", "Падова", СПАЛ секілді атақтылау клубтарда да доп тепті (бірақ ол клубтар сапында төменгі лигаға түсіп қалғанда ғана ойнады). Тек 2012-18 жылдар аралығында ғана сан-маринолық "Ла-Флорита" клубында ойнады. 2018 жылы осы "Ла-Флорита" сапында ойнап жүріп, футболшылық карьерасын аяқтады да, Сан-Мариноның 17-жасқа дейінгі құрамасын жаттықтыра бастады. Ұлттық құрама Сан-Марино құрамасы тарихындағы ең нәтижелі футболшылардың бірі. Әзірше 8 голмен құрама мергендері қатарында бірінші орында келеді. 2004 жылы 8 сәуір күні Лихтештейн құрамасы қақпасына бір гол соғып, құрама 1:0 есебімен жеңіске жетті. Бұл Сан-Мариноның осы күнге дейінгі жалғыз жеңісі. Дереккөздер Сілтемелер * [https://www.national-football-teams.com/player/5661.html Профилі] * [https://www.soccerbase.com/players/player.sd?player_id=19553 Профилі] * [https://aic.football.it/scheda/6396 Профилі]
Жерсон Родригес

Жерсон Родригес (; 20 маусым 1995, Прагал, Португалия) — люксембургтік және португалиялық футболшы, шабуылшы. Карьерасы Жерсон Португалияда дүниеге келген. Балалық шағында Францияның "Мец" клубының академиясына қабылданды. Кәсіпқой карьерасын бастайтын шақта Люксембургтың "Свифт Эсперанс" клубына ауысып, бір маусым ойнады. 2014 жылы тағы бір люксембургтік команда — "Унион 05" сапына қосылды. Бір маусымнан соң "Расинг Унионға" жалға берілді. 2016 жылы "Унион 05-ке" қайта оралды да, "Фола" клубына ауысты. Онда да бір маусым ғана ойнап, Нидерландының "Телстар" командасына қосылды, ол маусымда да бір маусымнан артық ойнаған жоқ. Осылайша 2013-19 жылдары алты командада доп тепті. Ұлттық құрамада Тарихи отаны Португалия құрамасына шақырылмайтынын біліп, Люксембург Ұлттық құрамасында ойнауға ниет білдірді де, 2017 жылы 25 мамыр күні тұңғыш рет құрама сапында Францияға қарсы ойында алаңға шықты. Дереккөздер Сілтемелер * [http://www.fc-sheriff.com/ru/igroki/zherson-leal-rodriges/ Проифлі]
Ахмад Ради

Ахмад Ради Амаеш (; 21 наурыз 1964 жыл, Самарра — 21 маусым 2020 жыл) — ирактық футболшы, шабуылшы. 1986 жылы әлем чемпионатына және 1988 жылы Олимпиадалық ойындарға қатысқан. Карьерасы Ұлттық құрама сапында тұңғыш рет 1983 жылы алаңға шықты. 1986 жылғы әлем чемпионатында Ирак жалғыз гол соқты, ол голды Ахмад Ради Бельгияның қақпасына енгізді. Карьерасында Ирак және Катар клубтарында ойнады. Бес дүркін Ирак чемпионы атанды. Жетістіктері Командалық * Ирак чемпионы: 1987, 1988, 1989, 1991, 1999 * Ирак кубогы: 1987, 1988, 1991, 1993, 1998, 1999 Жеке * Азиядағы жыл футболшысы: 1988 Дереккөздер Сілтемелер * [http://www.weltfussball.de/spieler_profil/ahmed-amaiesh/ Профилі]
Рой Кин

Рой Морис Кин (, ; 10 тамыз 1971 жыл, Корк, Ирландия) — ирландиялық футболшы, жартылай қорғаушы, футбол бапкері. Карьерасы Карьерасын 1989 жылы Ирландияның бірінші дивизионында сынға түсіп жүрген "Ков Рамблерс" клубында бастады. Оған дейін он жылдай "Рокмаунт" клубының жастар командасында доп тепті. "Ков Рамблерсте" ұзақ ойнамады, "Ноттингем Форест" командасының скауттарының көзіне түсті де, 1990 жылы жазда сонда ауысты. 1990/91 жылғы Англия чемпионатында жаңа командасындағы дебют ойынын "Ливерпульге" қарсы өткізді. 1993 жылы "Блэкбернге" ауысқалы тұрған жерінен "Манчестер Юнайтед" клубынан күтпеген ұсыныс түсті де, Рой Кин "қызыл сойқандарды" таңдады. 18 тамыз күні МЮ сапында тұңғыш рет алаңға шықты. 1997 жылы манчестерлік клубтың капитаны боп тағайындалды. 2005 жылы 18 қарашада командамен өзара келісім бойынша шартты жоққа шығарды да, клубтан кетті. Командадан кетуіне бапкерлер алқасымен жиі кикілжіңге келе беруі себеп болды. Бір айдан соң "Селтик" клубына өтті. 2006 жылы маусым айында жарақатына байланысты футболмен қоштасты. Командалық жетістіктері Ойыншы ретінде Манчестер Юнайтед * Англия чемпионы (7): 1993/94, 1995/96, 1996/97, 1998/99, 1999/2000, 2000/01, 2002/03 * Англия кубогы (4): 1994, 1996, 1999, 2004 * Англия суперкубогы (4): 1993, 1996, 1997, 2003 * Чемпиондар Лигасы: 1999 * Құрлықаралық кубок: 1999 Селтик * Шотландия чемпионы: 2005/06 * Лига кубогы: 2006 Бапкер ретінде Сандерленд * Футбол лигасының кубогы: 2006/07 Жеке жетістіктері Ойыншы ретінде * Англия премьер-лигасының жыл командасы (5): 1992/1993, 1996/1997, 1999/2000, 2000/2001, 2001/2002 * Мэтт Басби жүлдесі (2): 1999, 2000 * Премьер-лиганың үздік ойыншысы (2): қазан 1998, желтоқсан 1999 * ФИФА 100 Бапкер ретінде * Англия футбол лигасының үздік бапкері (2): ақпан 2007, наурыз 2007 Дереккөздер Сілтемелер * [https://web.archive.org/web/20120513203137/http://www.manutd.com/en/Players-And-Staff/Legends/Roy-Keane.aspx Профилі] * [http://news.bbc.co.uk/sport1/hi/football/photo_galleries/4449888.stm Фотографиялары] * [https://web.archive.org/web/20080622105922/http://www.nationalfootballmuseum.com/pages/fame/Inductees/roykeane.htm Профилі]
Йенс Кнудсен

Йенс Мартин Кнудсен (; 11 маусым 1967 жыл, Сальтангара) — фарерлік футбол қақпашысы, гимнаст, гандболшы. Карьерасы Балалық шағында гандболмен, көркем гимнастикамен айналысқан, бірақ футболдан ғана кәсіби деңгейге көтеріле алды. Фарер аралдарының командаларынан бөлек Дания, Исландия, Шотландияның төменгі лигадағы командаларында өнер көрсетті. 18 жыл бойы (1988-2006) Фарерлер Ұлттық футбол құрамасының намысын қорғады. Үнемі ақ қалпақ киіп ойнағанымен ерекшеленген қақпашы. Фарерлер құрамасында өткізген матчтар саны бойынша үшінші орында. Жеке өмірі Үйленген, төрт перзенті бар. Дереккөздер Сілтемелер * [http://www.uefa.com/memberassociations/news/newsid=639483.html Knudsen hangs up his bobble hat]
Элис Миллар капелласы

Элис Миллар капелласы АҚШ-тың Иллинойс штатының Эванстон қаласындағы Солтүстік-батыс университетінде орналасқан. Бұл оқу орнынан гуманитарлық пәндер мен инженерлік сала бойынша екі дәрежелі бакалавр деңгейін алып шығуға болады. Элис Миллар капепласында бүгінде АҚШ-тағы ең беделді музыка мектебі бар. Қазіргі күні музыка мектебінде екі толық оркестр, заманауи музыка ансамблі, симфониялық топ және екі джаз орындаушылар тобы бар. Элиc Миллар капелласының биіктігі 46 метрге жетеді. Мектепте оркестрлік аспаптар, вокал және сөйлеу мәнері бойынша жоғары білім алуға болады. Элиc Миллар капелласы әрі шіркеу, әрі діни орталық болып табылады. Бұл - Фостер Г.Макгоу мен оның жұбайының Cолтүстік-батыс университетіне жасаған сыйы. Фостер Макгоудың анасы Элис Миллардің құрметіне арнап салынғандықтан, капелла сол кісінің атымен аталған. Макгоу мырза көп жылдар бойы Солтүстік-батыс университетіне қамқорлық танытып келді, ал Макгоу ханым болса осы университеттің түлегі. Элис Миллар капелласы 700 адамға лайықты етіп салынған. 1962 жылы тұрғызылған капелланы Фостер Дж. Макгоу кейін университетке сыйға тартты. Капеллаға келушілерге ешқандай шектеу қойылмайды. Сондықтан мұнда өзге ұлт және дін өкілдері де келіп тұрады әрі өз уағыздарын еркін жүргізе алады. Дереккөздер
Черемушка

Елді мекен: * Черёмушка – Абай облысы Бесқарағай ауданындағы ауыл. Ресей өзендері: * Черемушка – Вологда облысы, Архангельск облысы жер аумақтарынан ағып өтеді. * Черемушка – Вологда облысы, Киров облысы, Коми Республикасы жер аумақтарынан ағып өтеді. * Черемушка – Кемеров облысы, Краснояр өлкесі, Томск облысы жер аумақтарынан ағып өтеді. * Черемушка – Кемеров облысы, Краснояр өлкесі, Томск облысы жер аумақтарынан ағып өтеді. * Черемушка – Кемеров облысы, Краснояр өлкесі, Томск облысы жер аумақтарынан ағып өтеді. * Черемушка – Коми Республикасы, Архангельск облысы жер аумақтарынан ағып өтеді. * Черемушка – Мәскеу облысы жер аумақтарынан ағып өтеді. * Черемушка – Саратов облысы, Самара облысы жер аумақтарынан ағып өтеді. * Черемушка – Свердлов облысы жер аумақтарынан ағып өтеді. * Черемушка – Томск облысы, Кемеров облысы жер аумақтарынан ағып өтеді.
Энзли Мейтленд-Найлз

Энзли Мейтленд-Найлз (; 29 тамыз 1997 жыл, Лондон, Англия) — англиялық футболшы, "Олимпик Лион" клубының жартылай қорғаушысы. Карьерасы Англия құрамасы Англияның бірнеше жастағы құрамасында ойнаған. 2017 жылы 20-ға дейінгі жастар арасындағы әлем чемпионатына қатысып, чемпион атанды. 2020 жылы 8 қазанда Ұлттық құрамадағы тұңғыш ойынын Данияға қарсы Ұлттар лигасында өткізді. Клубтық 2014 жылға дейін "Арсеналдың" барлық жастағы клубтарында доп тепті. Негізгі командада тұңғыш рет 2014 жылы 9 желтоқсанда "Галатасарайға" қарсы Чемпиондар лигасында алаңға шықты. 2015/16 жылғы маусымды "Ипсвич Таун" сапында арендада өткізді. Жетістіктері * Жастар арасындағы әлем чемпионы: 2017 * Англия кубогы: 2017 * Англия суперкубогы: 2017 Сілтемелер * [http://www.arsenal.com/academy/players/ainsley-maitland-niles Профилі] * [http://www.thefa.com/england/all-teams/players?p=355382 Профилі] * [https://www.premierleague.com/players/10428/Ainsley-Maitland-Niles/overview Профилі]
Сеад Колашинац

Сеад Колашинац (; 20 маусым 1993, Карлсруэ, Германия) — босниялық және германиялық футболшы. Карьерасы Клубтық Балалық шағында Германияның бірнеше клубында ойнап, 2012 жылы "Шальке 04" сапында кәсіпқой карьерасын бастады. 2017 жылдан бері "Арсеналдың" ойыншысы. Ұлттық құрама Германияның бірнеше жастағы құрамасында ойнағынымен, 2013 жылы тарихи отанын таңдады. Босния және Герцеговина сапында 2014 жылғы әлем чемпионатына қатысты. Жетістіктері *Англия суперкубогы: 2017 *Кубка Футбол лигасының финалисті : 2017/18 *Европалық УЕФА лигасының финалисті: 2018/19 Дереккөздер Сілтемелер * [https://www.arsenal.com/arsenal/players/sead-kolasinac Профилі]
Румын тілі

Румын тілі (өз атауы— limba română, ['limba ro'mɨnə]; сондай-ақ бұрындары валаш, влаш, волош, валахо-молдаван тілі) — Роман тілдерінің балқан-роман топшасына кіретін Үнді-Еуропа тіл. Таралуы бойынша роман тобындағы испан, португал, француз және итальян тілдерінен кейінгі бесінші тіл. Типологиялық айырмашылықтарының себебінен салыстырмалы лингвистикада дак-румын тілі деп те аталады. Румынияда (халықтың басым бөлігі үшін ана тіл және негізгі ауызекі тіл) және Молдова Республикасында (Конституциялық соттың шешіміне сәйкес) ресми мәртебеге ие. Кейбір қазіргі заманғы лингвистер "румын тілі" мен "молдаван тілі" деген терминдерді бір тілдің әртүрлі атауы (лингвоним) деп есептейді, ал өзге дереккөздер болса, молдаван тілін өз алдына бөлек шығыс роман тілі деп есептейді. Румын тілі Римнің Балқан түбегінің шығысын жаулап алғаннан кейін көшіп барған отаршылардың ауызекі-диалект латын тілінің негізінде қалыптасты. Бұл тіл жергілікті тілдердің (дак, фракия) субстрат әсеріне, ал кейінірек славян және жаңа грек тілдерінің адстрат және суперстрат әсеріне ұшырады. Әлемдегі румынша сөйлейтіндердің жалпы саны — шамамен 24 миллион адам, ал румын тілі ресми болып келетін елдердегі жалпы халық саны шамамен 28 миллион адам (әлемдегі романтілді топтардың шамамен 5 %-ы). Румын тілінде бай көркем және ғылыми әдебиет жазылған. Лингвогеографиясы Румын тілінде негізінен Румыния, Молдова, Венгрия, Сербия және Украинада сөйлейді. Сондай-ақ, румынтілді тұрғындар Францияда, Канадада (әсіресе Монреаль қаласында), АҚШ-тың солтүстік-батысында (әсіресе Чикаго), Германия, Израиль, Австралия, Жаңа Зеландияда тұрады. Соңғысында румын қауымдастығы Екінші дүниежүзілік соғысқа дейін және кейін румын қалаларынан (бірінші кезекте Бухаресттен) болған саяси иммиграция себебінен құрылған болатын. Чаушеску режимі құлағаннан кейін жаңа толқын пайда болды, негізінен ауылдық аудандардан экономикалық және еңбек мигранттарынан, әсіресе 2007 жылы Румыния Еуроодаққа кіргеннен кейін. Бұл толқын, көбінесе Италияға, Испанияға, Португалияға, Квебек және Аргентинаға бағыт алған болатын. Жазу түрі Тағы қараңыз * Молдаван тілі Сілтемелер * [http://dexonline.ro/ Онлайн-нұсқа сөздігін "Dicționarul explicativ al limbii române"] * [http://swamper.nm.ru/romana/ Румын тілі Интернетте] — сілтемелер топтамасы. * [http://www.constcourt.md/libview.php?lro&idc7&id512&t/Prezentare-generala/Serviciul-de-presa/Noutati/Textul-Declaratiei-de-Independenta-prevaleaza-in-raport-cu-textul-Constitutiei-Sesizarile-nr-8b2013-si-41b2013 Limba oficială a Republicii Moldova este limba română, şi nu "limba moldovenească în baza grafiei latine"] Дереккөздер
Тоқсан би

Жабайұлы Тоқсан би (1737-1839) – «Дала данышпаны» атанып, туралығымен әділдігімен үш жүзге аты жайылған би, шешен. Керей руынан шыққан. Тоқсан бидің тұлға ретінде танылуына Керей тайпасынан шыққан атасы Қара би көп ықпал етті. Ол немересін шешендік өнерге баулыды. Тоқсан би бала кезінен атасымен бірге жүріп, атақты шешендермен, билермен кездесті және ауызша сөз жарыстарға қатысты. Жас кезінен өз тайпасының ақылшысы болып қана қоймай, әділ биі бола білді. 15 жасынан бастап халық оны Төбе би, солтүстік өңір (Омбы, Петропавл, Көкшетау, Қостанай) қазақтарының бас биі деп атады. Тоқсан бидің кесенесі Тоқсан бидің зиратының қайда екендігі бертінге дейін белгісіз болып келді. Солтүстік Қазақстан облысының Ғабит Мүсірепов ауданының Западное елді мекені маңынан 2-3 шақырым жерде Тоқсан бидің бейіті табылып, 2001 жылы тамыз айында басына граниттен ескерткіш қойылды. Ал 2006 жылы кесене тұрғызылып, Западное елді мекенінің атауы Тоқсан би ауылы деп өзгертілді. Петропавл қаласының бір көшесіне аты берілді. Деректерге қарағанда, осы өңірді жаз жайлауына, қыс қыстауына айналдырған би "Есілдің арғы бетіндегі Қарауыл төбеге жерлеңдер. Түбінде осы жер тоғыз жолдың торабына айналады. Сонда ұрпақтарым еске алар" деп өсиет қалдырған екен. Шын мәнінде бидің айтқаны келіп, зираттың түбінде Алматы-Екатеринбург, Жезқазған-Қызылжар, Қостанай-Көкшетау тас жолдары тоғысып, жолаушылар ағылған жерге айналды. Пайдаланылған әдебиет Қазақстан ұлттық энциклопедиясының 8-томы Солтүстік Қазақстан облысы энциклопедиясы
Ерназар ауылдық округі (Жамбыл облысы)

Ерназар ауылдық округі – Жамбыл облысы Жамбыл ауданындағы әкімшілік бірлік. Әкімшілік құрамы Құрамына Ерназар ауылы кіреді. Орталығы – Ерназар ауылы. Жер көлемі - 29815 га. Ауылдық округте Кейкиев атындағы орта мектеп, ауылдық клуб, кітапхана, мед.пункт және "Жәнібек" балабақшасы бар. Дереккөздер
Ерназар

* Ерназар – Абай облысы Бесқарағай ауданындағы ауыл. * Ерназар – Ақмола облысы Ақкөл ауданындағы ауыл. * Ерназар – Ақтөбе облысы Алға ауданындағы ауыл. * Ерназар – Жамбыл облысы Жамбыл ауданындағы ауыл.
Джо Уиллок

Джозеф Джордж Уиллок (; 20 тамыз 1999) — англиялық футболшы, «Арсенал» клубының жартылай қорғаушысы. Карьерасы Клубтық Уиллоктың тегі монтсерраттық, "Арсенал" футбол клубының түлегі. 2018 жылға дейін "Арсеналдың" жастар клубында өнер көрсетіп келді. Негізгі командада 2017 жылы 20 қыркүйек күні Англия Лига кубогында "Донкастерге" қарсы ойында алаңға шықты. Сегіз күннен соң еурокубоктердегі дебют ойынын өткізді, УЕФА Еуропа лигасындағы БАТЭ-ге қарсы матчқа қатысты. Ал премьер-лига матчтарында сол жылы желтоқсанда "Ньюкаслге" қарсы ойында алаңға шықты. Ұлттық құрама Англияның 16 және 19 жасқа дейінгі құрамаларында ойнады. Жетістіктері * Англия суперкубогы 2017 *УЕФА Еуропа лигасының финалисі: 2019 Жеке өмірі Ағалары Крис Уиллок пен Мэттью Уиллок та футболшылар. Дереккөздер Сілтемелер * [https://www.arsenal.com/academy/players/joseph-willock Профилі]
Кепа Аррисабалага

{{Футболшы Карьерасы Клубтық "Атлетик Бильбао" клубының түлегі. Кәсіптік карьерасын осы команданың фарм-клубы — "Басконияда" 2011 жылы бастады. Келесі жылы тағы бір ізбасарлар командасы "Бильбао Атлетикке" ауысты. Жиі жарақат алып, клубта тұрақты ойнай алмады, оның үстіне 2015-16 жылғы маусымды "Понфераддина" клубында арендада өткізді. 2012-15 жылдар аралығында "Атлетик Бильбао" сапында 15 ойында ғана алаңға шықты. 2015 жылы бас командаға ауысты. Бірақ дереу "Вальядолидке" арендаға берілді. 2018 жылы "Челсиге" ауысты. Ұлттық құрама Испанияның бірнеше жастағы құрамаларында ойнады. Ұлттық құрама сапында 2017 жылы Коста-Рикамен жолдастыұ кездесуде тұңғыш рет алаңға шықты. Жетістіктері * УЕФА Еуропа Лигасының жеңімпазы: 2018/19 * УЕФА Чемпиондар лигасының жеңімпазы: 2020/21 * УЕФА Суперкубогы: 2021 * Клубтар әлем чемпионаты: 2021 * Жастар арасындағы Еуропа чемпионы (19 жас): 2012 Дереккөздер Сілтемелер * [https://www.chelseafc.com/en/teams/first-team/kepa-arrizabalaga Профилі]
Андреас Кристенсен

Андреас Кристенсен (; 10 сәуір 1996 жыл, Лиллерёд, Дания) — даниялық футболшы, "Барселона" клубы мен Дания құрамасының қорғаушысы. 2018 жылғы әлем чемпионатына қатысқан. Карьерасы "Брондбю" клубының түлегі. 16 жасында "Челсидің" жасөспірімдерді дайындайтын академиясына ауысты. 2014 жылы карьерасын осы Челси клубында бастады. Челсиде жүріп көптеген ірі турнирлерде топ жарды. 2022 жылы еркін агент ретіңде Челси сапынан кетті. 2015 жылы "Боруссия Менхенгладбах" клубына жалға берілді де, екі маусымнан соң "Челсиге" оралды. Өзінің кәсіпқой деңгейдегі тұңғыш голдарын "Боруссия" сапында жүріп соқты. 2022 жылы еркін агент ретінде "Барселона" футбол клубының сапына қосылды. Ұлттық құрамада Данияның бірнеше жастағы құрамаларында ойнаған. Ұлттық құрамада тұңғыш рет 2015 жылы 8 маусымда Черногорияға қарсы жолдастық кездесуде алаңға шықты. Жетістіктері Командалық Челси * Англия Лига кубогы: 2015 * Англия кубогы: 2017/18 * УЕФА Еуропа лигасы: 2018/19 * УЕФА Чемпиондар Лигасы: 2020/21 * УЕФА Суперкубогы: 2021 * Клубтар арасыңдағы әлем чемпиноты: 2021 Барселона * Испания чемпионы: 2022/23, 2024/25 * Испания кубогы: 2024/25 * Испания суперкубогы: 2023, 2025 Жеке * Даниядағы жыл таланты: 2015 Дереккөздер Сілтемелер * [http://www.worldfootball.net/player_summary/andreas-christensen/ Профилі] (Worldfootball.net)
Жоржиньо (футболшы, 1991)

Жорже Луиз Фрелло Фильо (; 20 желтоқсан 1991, Имбитуба, Бразилия) Жоржиньо ретінде танымал — италиялық футболшы, тегі бразилиялық, жартылай қорғаушы. Карьерасы Клубтық Бразилияның Имбитуба қаласында дүниеге келіп, 15 жасында Италияға келді де, Италия азаматтығын алды. "Верона" клубының академиясына қабылданып, 2010 жылы "Эллас Верона" клубында кәсіпқой карьерасын бастады. 2010 жылы Төртінші дивизионда ойнайтын "Самбонифацезе" клубына арендаға берілді. 2011 жылы "Веронаға" қайта оралды. 2014 жылы қаңтар айында "Наполимен" төрт жылдық келісім шарт жасасты. 2018 жылы шілдеде "Челсиге" ауысты. Ұлттық құрама Италия құрамасындағы тұңғыш ойынын 2016 жылы наурыз айында Испанияға қарсы жолдастық кездесуде өткізді. 2018 жылы УЕФА Ұлттар Лигасына, 2021 жылы Еуропа чемпионатына қатысты. Жетістіктері * Италия кубогы: 2014 * Италия суперкубогы: 2014 * УЕФА Еуропа Лигасы: 2019 * Еуропа чемпионы: 2021 Дереккөздер Сілтемелер * [https://www.chelseafc.com/en/teams/first-team/jorginho?pageTab=biography "Челси" клубының ресми сайтындағы профилі] * [https://web.archive.org/web/20120513161921/http://www.hellasverona.it/scheda.php?id=244 Профилі ("Верона" клубының ресми сайтында)]
Маурицио Сарри

Маурицио Сарри (; 10 қаңтар 1959 жыл, Неаполь, Италия) — италиялық футболшы, футбол жаттықтырушысы. Карьерасы Темекіге құмарлығымен де аты шыққан бапкер. Ойын барысында да алаң жиегінде тұрып темекіні көп тартады. Италияның бірер атақсыздау клубтарында ойнап, 1990 жылдары карьерасын аяқтады да, бапкерлікке кірісті. Бірнеше жылдар бойы төменгі лигалардағы клубтарды жаттықтырды. Тек ХХІ ғасырдың алғашқы онжылдығының соңында бапкер ретінде атағы шыға бастады. Бірақ көп уақытқа дейін еш клубта үзақ уақыт тұрақтамай, 2012 жылы ғана "Эмполидің" тізгінін ұстаған соң біршама уақыт сол жерден ауыспады. 2013/14 жылғы маусымда В сериясының үздік бапкері атанды. Кейін тіпті "Наполи", "Челси" сынды атақты клубтарды жаттықтыра алатындай деңгейге көтерілді. 2018/19 жылғы маусымда "Челсиді" жаттықтырып, УЕФА Ұлттар Лигасын ұтып алды. Маусым біте салысымен "Ювентустың" тізгінін ұстады. 2019/20 жылғы УЕФА Чемпиондар лигасында "Ювентус" 1/8 финалдан аса алмады да, Сарри қызметтен босады. Жетістіктері Командалық ; Челси * УЕФА Еуропа Лигасы: 2018/19 Индивидуалды * В сериясының үздік бапкері: 2013/14. * А сериясының үздік бапкері: 2015/16. * Италиядағы жыл бапкері 2016/17. * Италия чемпионы: 2019/20 Дереккөздер Сілтемелер *[https://www.transfermarkt.com/transfermarkt/profil/trainer/10073 Профилі]
Бубу Сиссе

Бубу Сиссе (туғ. 1974).Малидегі саясаткер және Малидің Премьер-министрі. Ол бұрынғы экономика және қаржы министрі, шахталар, өнеркәсіп және кеніштер болды. Ерте жылдар Бубу Сиссе Экс-Марсель университетінде магистрлік Оверни университетінің дәрежесі, және экономика докторы дәрежесін алды. Мансап Сиссе өзінің мансабын 2005 жылы Вашингтондағы Дүниежүзілік банктің экономисті ретінде бастады. 2008 жылы ол адам ресурстарын дамыту бөлімінде бас экономист және жоба директоры болып тағайындалды. Кейінірек Нигерия мен Нигерде Дүниежүзілік банктің тұрақты өкілі ретінде жұмыс істеді. Сиссе Муминин премьер-министрі болып тағайындалды, ол 2018 жылы Сумейлу Бубэйе Маиганың және оның үкіметінің отставкасынан кейін тағайындалды. 2013 жылы Өнеркәсіп және тау-кен істері министрі, 2014 жылғы сәуірде кен өндіру министрі, 2016 жылы Экономика және қаржы министрі. Бубу Сиссе Бамакодағы Мамадоу Конат мектебінде, одан кейін Номикоробуга бастауыш мектебінде бастау алды. Бастауыш білімнен кейін ол Германия Федеративтік Республикасында, одан кейін Біріккен Араб Әмірліктерінде оқыды. Ол Францияның Клермон-Ферран қаласындағы университетте оқуын жалғастырып, Халықаралық даму жөніндегі зерттеулер мен зерттеулер орталығын біріктірді (ХДЗО, Оверни Университеті). Экономика саласында магистр дәрежесін алды, содан кейін даму экономикасы бойынша UPBN дәрежесін алды. 2004 жылы Экс-Марсель университетінің экономика бойынша докторлық дәрежесін алды. Еңбек жолын 2005 жылы Дүниежүзілік банкте экономист ретінде бастады. 2008 жылы Адам ресурстарын дамыту бөлімінің аға экономисті және жобалық директоры болып тағайындалды. Ол Нигерияда және Нигерде Дүниежүзілік банктің тұрақты өкілі ретінде жұмыс істейді. Бубу Сиссе Малидің өнеркәсіп және тау-кен істері министрі болып тағайындалды және 2014 жылдың сәуір айында мин. 2016 жылдың қаңтарынан бастап 2019 жылдың 22 сәуіріне дейін Малидің премьер-министр лауазымына тағайындалған күні - Экономика және қаржы министрі. Мали Премьер-минстрі 2020 жылы 19 тамызда Сиссе президент Ибрагим Бубакар Кейта мен бірге Малидегі көтерілістегі қызметінен қуылды. Екінші үкімет және құлату 2020 жылы маусымда Бубу Сиссе премьер-министр болып қайта тағайындалды және оған президент Ибрагим Бубакар Кейтаның отставкасын талап еткен наразылыққа қарамастан жаңа үкімет құруға айып тағылды. Шектелген үкімет 27 шілдеде құрылды. 2020 жылдың 18 тамызында төңкеріс кезінде Ибрагим Бубакар Кейта мен Бубу Сиссе басқа жоғары лауазымды саяси қайраткерлер сияқты әскери гарнизонмен қамауға алынды. Бірнеше сағаттан кейін, армия әлі күнге дейін әскери лагерде қамауда отырған Республика Президенті өзінің Буфу Сиссе премьер-министрінің функцияларын іс жүзінде аяқтап, үкімет пен Парламенттің тарағанын, өзінің отставкасы туралы жариялайды. Оны 28 тамызда хунта босатты. Марапаттар * Мали ұлттық ордені (2020) Дереккөздер
Микаэль Рош

Микаэль Рош (; 24 желтоқсан 1982 жыл, Папеэте, Таити) — таитилік футболшы, "Дрэгон" клубы мен Таити Ұлттық футбол құрамасының қақпашысы. 2012 жылғы Океания чемпионы. Карьерасы Клубтық Негізгі мамандығы — автобус жүргізушісі. Одан бөлек дене шынықтыру пәнінің жаттықтырушысы. Карьерасын 1999 жылы "Женье Папеэте" клубында бастады. Кейін "Монаконың" екінші командасында және бірнеше Францияның төменгі лига клубтарында ойнады. 2009 жылдан бері "Дрэгон" клубының қақпасын қорғап келеді. Ұлттық құрама Таити Ұлттық құрамасы сапында 2011 жылы тұңғыш рет алаңға шықты. 2012 жылғы ОФК Ұлттар кубогында екі кездесуге қатысты. 2013 жылы Конфедерациялар кубогында ойнады. Екінші турда Испаниямен ойында 10 доп жіберіп алды. Жетістіктері * ОФК Ұлттар кубогының жеңімпазы: 2012 Дереккөздер Сілтемелер *[https://www.national-football-teams.com/player/43057.html Профилі]
Николя Валлар

Иро Николя Валлар (; 22 қазан 1983 жыл, Папеэте, Таити) — таитилік футболшы, Таити Ұлттық футбол құрамасы мен "Дрэгон" клубының қорғаушысы. Карьерасы 2012 жылдан бері Ұлттық құраманың ойыншысы. 2012 жылғы ОФК чемпионы және сол турнирдегі "Алтын доп" иегері. Одан бөлек 2013 жылы Конфедерациялар кубогына, 2016 жылы ОФК Ұлттар кубогына қатысты. Карьерасында Франция, Португалия, Таити, Реюньон клубтарында ойнады. Қазіргі клубы "Дрэгонға" 2010 жылы франциялық "Невиль" клубы сапынан ауысып келді. Жетістіктері Командалық *ОФК Ұлттар кубогы: 2012 Жеке *ОФК Ұлттар кубогының үздік ойыншысы: 2012 Дереккөздер Сілтемелер * [http://footballdatabase.eu/football.joueurs.nicolas.vallar.25308.en.html Профилі]
Құдайтану баяны

Құдайтану баяны ( (тура аудармасы - Құдайдың тарихы), қазақша аудармасындағы толық атауы - Иудаизм, христиандық пен исламдағы 4000 жылдық ізденіс: Құдайтану баяны) - британ дінтанушысы Карен Армстронгтың кітабы. Ол үш негізгі монотеистік діннің - иудаизм, христиандық және исламның, сонымен бірге буддизм мен индуизмнің тарихын баяндайды. Кітапта Құдай идеясының оның Таяу Шығыстағы ежелгі тамырынан бүгінгі күнге дейін эволюциясы тізбектелген. Мазмұны Иудаизм Армстронг Ханаан құдайларының бірі - Яхве культінің шарықтауынан бастайды. Армстронгтың айтуынша, Яхве культіне Ханаанға үш толқында қоныс аударған әр түрлі этникалық топтар табынды. Бұл топтарды өздерінің Яхвеге деген адалдығы біріктірген. Содан кейін ол бес тәураттық кітаптың дереккөздерін J, E, P және D деген атпен белгілі төрт болжамды авторы немесе бір топ авторы бойынша зерттейді. Сонымен қатар, ол бес тәураттық кітаптағы осы авторлардың немесе бір топ авторлардың арасындағы теологиялық қарама-қайшылықтар нәтижесінде болған кейбір мәтіндік шиеленістерді зерттейді. Армстронг бойынша бұл шиеленісті, мысалы, теофаниядағы қарама-қайшы жазбалардан көруге болады. Яхвеші (J) Ыбырайым мен Яхве арасындағы өте "жақын" кездесулер туралы жазса, Элохимші (Е) бұл оқиғаны алшақтатып, ежелгі аңыздарды антропоморфтығы аз қылғанды қалайды. Одан кейін кітапта маңызды израил пайғамбарлары, оның ішінде Исайя, екінші Исайя, Осия мен Иезекиил және олардың әрқайсысының иудаизмдегі Құдай түсінігіне қосқан үлесі туралы айтылады. Христиандық Армстронг сосын Исаның өміріне телетін оқиғаларға бет бұрады. Ол оның фарисейлік дәстүрдегі Гиллельден шыққан тамырын және оның еврейлік Құдай түсінігіне әсерін анықтайды. Исаның өлімі мен оған ілескен символизм, соның ішінде өзгелер, әсіресе Павел, бұл оқиғаларға телетін әр түрлі конструкциялар қарастырылады. Кітап тринитаризмнің шарықтауын, кейін оның Никей сенім символына жетелеуін және христиандық Құдай мен Үштік тұжырымдамасының сәйкесінше шығыс және батыс (христиандық) дәстүрдегі эволюциясының ізін анықтайды. Ислам Исламның шығуы мен ондағы оның Құдай табиғатын ұғынуы қарастырылады. Армстронг қазіргі кездегі шиға исламының Аллаға, Мұхаммед пайғамбарға және шиға имамдарына қызметте әлеуметтік әрекетке ден қоюының 1979 жылғы Иран революциясына жетелеген негізгі фактор болғанын талдайды. Келесі тарауларда, сәйкесінше, Құдай идеясы турасында философиялық пайымдар да, Құдаймен тылсым байланыс та қарастырылады. Армстронг сондай-ақ қазіргі заманғы христиандықтағы діншілдіктің өсуін, атап айтқанда, Мартин Лютер мен Жан Кальвиннің протестантизмін талқылайды. Қорытынды Соңғы тарауларда "Құдай өлді" түсінігі мен постмодерн әлемдегі Құдай идеясын зерделейді. Дереккөздер
Давиде Дзаппакоста

Давиде Дзаппакоста (; 11 маусым 1992, Сора, Фрозиноне) — италиялық футболшы, Италия Ұлттыұ футбол құрамасы мен "Челси" клубының қорғаушысы. Карьерасы Ұлттық құрама Италия жастар құрамасында ойнап, 2015 жылы Еуропа чемпионатына қатысты. Ал Ұлттық құрамада 2016 жылдан бері ойнап келеді. Клубтық 2017 жылдан бері "Челси" футболшысы. Оған дейін Италияның "Аталанта", "Авеллино", "Торино" клубтарында ойнады. 2017/18 жылғы маусымда Англия кубогын иеленіп, карьерасындағы тұңғыш жүлдеге қол жеткізді. 2019 жылы УЕФА Еуропа Лигасының финалында "Арсеналға" қарсы ойында екінші таймда алаңға шықты. Жетістіктері ; «Челси» * Англия кубогы: 2017/18 * УЕФА Еуропа Лигасы: 2018/19 Дереккөздер Сілтемелер *[http://www.national-football-teams.com/player/65848.html Профилі] *[http://www.scoresway.com/?sportsoccer&pageperson&id=205625 Профилі]
Росс Баркли

Росс Баркли (; 5 желтоқсан 1993 жыл, Ливерпуль) — ағылшын футболшысы, жартылай қорғаушы. Карьерасы Ұлттық құрама 2010 жылы 17-жас дейінгі жастар арасындағы әлем чемпионы атанды. Кейін де Англияның бірнеше жастағы құрамаларында ойнады. Ал Ұлттық құрама сапындағы тұңғыш ойынын 2013 жылы 6 қыркүйек күні Молдоваға қарсы өткізді. 2014 жылы әлем чемпионатына, 2016 жылы Еуропа чемпионатын а қатысты. Клубтық 2018 жылғы қаңтар айынан бері "Челси" футболшысы. Оған дейін туған қаласындағы "Эвертон" клубында ойнады, арасында "Шеффилд Уэсндей", "Лидс" клубтарына жалға берілді. "Эвертон" сапында Премьер Лига ойындарында 150 рет алаңға шықты. "Челсиге" келген алғашқы маусымда Англия кубогы иегері атанды. Жетістіктері Командалық Англия-17 * 17-жасқа дейінгілер арасындағы әлем чемпионы: 2010 «Челси» * Англия кубогы: 2017/18 * УЕФА Еуропа лигасы: 2018/19 Жеке * «Эвертонның» үздік жас ойыншысы (2): 2012/13, 2013/14 * «Эвертонның» маусымдағы үздік голының авторы: 2013/14 Дереккөздер Сілтемелер * [http://www.evertonfc.com/players/r/rb/ross-barkley Профиль] * [http://www.thefa.com/england/mens-seniors/squad/ross-barkley Профиль] * [https://www.premierleague.com/players/4115/Ross-Barkley/overview Профиль]
Фабиньо (футболшы 1993)

Фабио Энрике Таварес (; 23 қазан 1993 жыл, Кампинас), қысқаша Фабиньо , — бразилиялық футболшы, "Ливерпуль" клубының жартылай қорғаушысы. Карьерасы "Паулиниа" клубының түлкегі, кейін "Флуминенсе" мектебіне ауысты. Бірақ кәсіпқой карьерасын "Риу-Аве" клубында 2012 жылы бастады. Алайда ол клубта бір ойын да өткізбестен "Реал Мадрид Кастилья" клубына жалға кетті. 2012-13 жылғы маусымда "Реал" сапында бір ойында алаңға шықты. 2013-15 жылғы маусымдарды "Монако" сапында арендада өткізді. 2015 жылы біраз тәжірибелі футболшыға айналған Фабиньюді монаколық клуб түпкілікті сатып алды. 2018 жылы жазда 45 млн. еуроға "Ливерпульге" өтті. Ұлттық құрама Ұлттық құрама сапында тым аз ойнаған. 2015, 2016 жылғы Америка кубоктарына барғанымен, қосалқы құрам ойыншысы ретінде алаңға дерлік шықпады. Жетістіктері * Франция чемпионы: 2016/17 Дереккөздер Сілтемелер * [https://www.liverpoolfc.com/team/mens/player/fabinho Профилі]
Дэнни Роуз

Даниэл Ли «Дэнни» Роуз (; 2 шілде 1990, Донкастер, Англия) — англиялық футболшы, Англия Ұлттық футбол құрамасы мен "Тоттенхэм Хотспур" клубының қорғаушысы. Карьерасы Клубтық 2007 жылдан бері "Тоттенхэм" футболшысы, оған дейін "Лидс Юнайтед" мектебінде тәрбиеленіп, бір маусымдай кәсіпқой футболшы ретінде ойнады. 2009-13 жылдар аралығында бірнеше ағылшындық клубта жалда ойнады, атап айтқанда "Уотфорд", "Питерборо Юнайтед", "Бристоль Сити", "Сандерленд" клубтарында доп тепті. 2014 жылы "Тоттенхэмге" қайта оралған соң бес жылдық келісім шарт жасасты. Ұлттық құрама Англияның бірнеше жастағы құрамасында ойнады. Негізгі құрама сапында тұңғыш рет 2016 жылы 26 наурызда Германияға қарсы жолдастық кездесуде алаңға шықты. 2012 жылы Ұлыбритания құрамасы сапында жазғы Олимпиада ойындарына қатысты. Дереккөздер Сілтемелер * [https://www.tottenhamhotspur.com/teams/first-team/players/danny-rose/ Профилі] * [http://www.thefa.com/england/mens-seniors/squad/danny-rose Профилі] * [https://www.premierleague.com/players/3507/Danny-Rose/overview Профилі] * [http://eu-football.ru/_player.php?id=29346 Статистикасы]
Гарри Уинкс

Гарри Уинкс (; 2 ақпан 1996 жыл, Хэмел Хемпстэд, Англия) — англиялық футболшы, Англия Ұлттық футбол құрамасы мен "Тоттенхэм Хотспур" клубының жартылай қорғаушысы. Карьерасы Әзірше тек "Тоттенхэмде" ойнап келеді. Алғашқы ойынын 2014 жылы 27 қарашада Еуропа Лигасы турнирінде "Партизанға" қарсы ойында өткізді. Ал Англия премьер-Лигасында 2016 жылы ғана тұңғыш рет алаңға шықты. Англия құрамасы сапында 2017 жылдан бері ойнайды. 2018/19 жылғы УЕФА Ұлттар Лигасына қатысты. Дереккөздер Сілтемелер * [https://www.tottenhamhotspur.com/teams/first-team/players/harry-winks/ Профилі] * [http://www.thefa.com/england/mens-seniors/squad/harry-winks Профилі] * [https://www.premierleague.com/players/7488/Harry-Winks/overview Профилі] * [https://eu-football.ru/_player.php?id=29985 Статистикасы]
Маурисио Почеттино

Маурисио Роберто Почеттино Троссеро (, 2 наурыз 1972 жыл, Мурфи, Санта-Фе, Аргентина) — аргентиналық футболшы, футбол жаттықтырушы, қорғаныс шебінде ойнаған. Челси клбуның бас жаттықтырушысы. Аргентина Ұлттық футбол құрамасы сапында 1999 жылы Конфедерациялар кубогына, 2002 жылғы әлем чемпионатына қатысқан. 2009 жылы бапкерлік қызметке кірісті. Жетістіктері Ойыншы ретінде Командалық «Ньюэллс Олд Бойз» * Аргентина чемпионы (2): 1990/91, 1992 (клаусура) * Либертадорес кубогының финалисі: 1992 «Эспаньол» * Испания кубогы (2): 2000, 2006 «Пари Сен-Жермен» * Франция кубогының финалисі: 2003 * Интертото кубогының жеңімпазы: 2001 Бапкер ретінде Командалық «Тоттенхэм» * Англия Лига кубогының финалисі: 2014/15 Жеке * Премьер-лиганың үздік бапкері (2): қазан 2013, сәуір 2017. Дереккөздер Сілтемелер * [http://www.transfermarkt.co.uk/en/mauricio-pochettino/aufeinenblick/trainer_9044.html Профилі]
Джозеф Гомес

Джозеф Дэвид («Джо») Гомес (, немесе Джо Гомес; 23 мамыр 1997, Лондон, Ұлыбритания) — англиялық футболшы, Англия Ұлттық футбол құрамасы мен "Ливерпуль" клубының қорғаушысы. 2019 жылғы Чемпиондар Лигасының жеңімпазы. Карьерасы Клубтық "Чарльтон Атлетик" клубының түлегі. 2014 жылы 12 тамыз күні Англия лига кубогында "Колестер Юнайтедпен" өткен ойында тұңғыш рет кәсіби футболшы ретінде алаңға шықты. Жеті күннен соң премьер лигадағы тұсаукесер ойынын өткізді. 2015 жылы маусым айында "Ливерпульге" ауысты. Тамыз айында Англия чемпиогнатының бірінші турында-ақ "Сток Ситимен" ойында алаңға шықты. 2017/18 жылғы маусымда "Ливерпуль" сапында 23 кездесуде алаңға шықты. Халықаралық Англияның бірнеше жастағы құрамаларында ойнады. Ал Ұлттық құрамада тұңғыш рет 10 қараша күні Германиямен өткен жолдастық кездесуде алаңға шықты. 2017 жылдан бері Англия құрамасының ойыншысы. 2018 жылғы әлем чемпионатына жарақатының кесірінен бара алмады. Жылдың екінші жартысында УЕФА Ұлттар Лигасына қатысты. Жетістіктері Командалық «Ливерпуль» * УЕФА Чемпиондар Лигасы — 2018/19 * УЕФА Чемпиондар Лигасының финалисі — 2017/18 Жеке * Чемпионшиптың үздік жас ойыншысы: 2014/15 ; Англия (17) * Еуропа чемпионы: 2014 * УЕФА Ұлттар лигасының қола жүлдегері. 2018/19 Сілтемелер * [http://www.liverpoolfc.com/team/first-team/player/joe-gomez Профилі] * [http://www.thefa.com/england/mens-seniors/squad/joe-gomez Профилі] * [https://www.premierleague.com/players/10651/Joseph-Gomez/overview Профилі] * [https://eu-football.ru/_player.php?id=30037 Статистикасы] Дереккөздер
Эрик Дайер

Эрик Джереми Эдгар Дайер (, қысқаша Эрик Дайер; 15 қаңтар 1994, Челтнем) — англиялық және португалиялық футболшы, Англия Ұлттық футбол құрамасы мен Монако клубының жартылай қорғаушысы. 2016 жылы Еуропа чемпионатына, 2018 жылы Әлем чемпионатына қатысқан. Биографиясы 2001 жылы отбасы Португалияға жұмыс бабымен қоныс аударды да, "Спортинг Лиссабон" клубының мектебінде футбол ойнап үйренді. Анасы 2004 жылғы Еуропа чемпионатының дайындау ұйымына жұмысқа тұрды да, 2010 жылы ғана Англияға қайтты. Ал Эриктің өзі "Спортинг" клубы мектебінде қала берді. 2011 жылы "Эвертонға" бір маусымға жалға берілді. Эрик 2014 жылы түпкілікті Англияға келіп, "Тоттенхэм" клубына ауысты. Атасы Тед Крокер (1924—1992) кезінде (1973—1989 жылдары) Англия футбол қауымдастығын басқарған. Жетістіктері * Чемпиондар Лигасының финалисі: 2018/19 Дереккөздер Сілтемелер * [https://www.tottenhamhotspur.com/teams/first-team/players/eric-dier/ Профилі] * [http://www.thefa.com/england/mens-seniors/squad/eric-dier Профилі] * [https://www.premierleague.com/players/4112/Eric-Dier/overview Профилі] * [http://eu-football.ru/_player.php?id=29202 Статистикасы]
Серік Ибрагимов

Серік Ибрагимов - Қазақстанның жас әншісі. Ол «Вокзалда қауышқан қыз» әнімен әйгілі болды. Биография Серік Ибрагимов 1988 жылдың 22 қантарында дүниеге келген. Оның туған жері Қызылорда облысы, Түгіскен ауылы. Ол көпбалалы отбасында өсті: ата-анасы тағы 6 ұл мен қызды тәрбиеледі. Серік Ибрагимов 5 жасында алғаш рет сахнаға шықты, сол кезден бастап музыка артистің кейінгі өмірінің ажырамас бөлігіне айналды. Жетекшісі Ибрагимова вокал бойынша да жігіттің талантын көрді, сондықтан бала кезінен оқушыларды конкурстар мен сөз сөйлеуге жіберді. Алдымен бұл тек облыс бойынша сапарлар болды, кейін Серік республикалық фестивальдарда да өнер көрсетті. Алдымен ол Қызылорда музыкалық колледжіне түсіп, үрлемелі аспаптарда ойнаған. Диплом алған соң жас жігіт білімін Құрманғазы атындағы Қазақ ұлттық консерваториясында жалғастырды. Дискография Жеке өмірі Әнші 2016 жылы Айнамкөз есімді қызға үйленді. Болашақ әйелімен жігіт Алматы қаласында танысты. Көп ұзамай ұсыныс жасап олар үйленді. 2017 жылдың жазында жұбайлар ұлды болды.
Мусса Дембеле (бельгиялық футболшы)

Франциялық тағы бір футболшы — Мусса Дембелемен шатастырмау керек Мусса Сиди Яя Дембеле (; 16 шілде 1987 жыл, Вилрейк, Бельгия) — бельгиялық футболшы, жартылай қорғаушы. Карьерасы Клубтық "Жерминал Беерсхот" клубының түлегі саналады. 16 жасында-ақ осы клубта кәсіпқой карьерасын бастады. 2003-2005 жылдары 20 шақты ресми ойында алаңға шықты. Кейін "Виллем ІІ", АЗ Алмаар сынды нидерландылық клубтарда өнер көрсетті. 2012 жылы "Фулхэмге" ауысты. 2012 жылы "Тоттенхэм" футболшысы атанды. Лондондық командада жеті негізгі құрамда өнер көрсетті. Ұлттық құрама Бельгияның бірнеше жастағы құрамасында ойнаған. Ұлттық құрама сапында тұңғыш рет 2006 жылы алаңға шықты. Жетістіктері Халықаралық * Әлем чемпионатының қола жүлдегері: 2018 Дереккөздер Сілтемелер *[https://www.transfermarkt.com/transfermarkt/profil/spieler/19368 Профилі]
№41-темір жол айрығы (Ақмола облысы)

№41-темір жол айрығы — Ақмола облысы Аршалы ауданы, Жібек жолы ауылдық округі құрамындағы ауыл, темір жол айрығы. Географиялық орны Ауданы орталығы – Аршалы кентінің солтүстік-батысында 42 км-дей, Астана қаласының шығысында 10 км-дей жерде орналасқан. Халқы Дереккөздер
Мишель Нгаду-Нгаджи

Майкл Нгадё-Нгаджюи (; 23 қараша 1990, Маруа) — камерундық футболшы, қорғаушы. 2017 жылғы Африка чемпионы. Карьерасы Ұлттық құрама Камерун құрамасы сапында 2016 жылы 3 қыркүйек күні Ганаға қарсы ойында тұңғыш рет алаңға шықты. Камерун Ұлттық футбол құрамасы сапында 2017 жылы Конфедерациялар кубогына, Африка Ұлттары кубогына қатысқан. Клубтық 2016 жылдан бері "Славия" (Прага) сапында ойнайды. Чехияның екі дүркін чемпионы атанды. Оған дейін Камерун, Германияның төменгі лига клубтарында ойнаған. Жетістіктері Клубтық * Чехия чемпионы: 2016/17, 2018/19 * Чехия кубогы: 2017/18 Халықаралық * Африка чемпионы: 2017 Дереккөздер Сілтемелер * [https://www.slavia.cz/hrac.asp?idMichael-NGADEU%20NGADJUI-2927&sezona2019&kategorie=MUZ Профилі] * [http://www.romaniansoccer.ro/players/2966/michael-ngadeu-ngadjui.htm Player profile on Romaniansoccer.ro] * [http://www.fortunaliga.cz/hrac/3301-michael-ngadeu-ngadjui Профилі]
Филип Котлер

Филип Котлер (1931 жылы 27 мамырда Чикагода туған) - америкалық маркетолог ғалым, Солтүстік-батыс университеті Келлогг менеджмент мектебінің Сэмюел Кертис Джонсон атындағы эмерит профессоры. Ол 40-қа жуық кітаптың авторы. "Ұлттық аударма бюросы" қоғамдық қоры профессор Котлердің "Маркетинг негіздері" кітабын "Жаңа гуманитарлық білім. Қазақ тіліндегі 100 жаңа оқулық" жобасы аясында қазақ тіліне аударған. Өмірбаяны Еңбектері Дереккөздер
Адольф Тейку

Адольф Тейку Камган (; 23 маусым 1990, Банджун, Камерун) — камерундық футболшы, Камерун Ұлттық футбол құрамасы мен "Ухуд" (Сауд Арабиясы) клубының қорғаушысы. Жетістіктері * Африка чемпионы (1): 2017 * Бүкілафрикалық ойындардың қола жүлдегері (1): 2011 * Украина 1 лигасында 2-орын (1): 2011/12 Дереккөздер Сілтемелер * [https://web.archive.org/web/20120104124954/http://www.fcmetalurg.com/team/squad/302.html Профилі]
Эмерит

Эмерит (латынның emeritus «еңбегі сіңген, ескі») — жоғары мектеп профессорлары мен католик және протестант шіркеулерінің дін қызметкелеріне берілетін атақ. Бұл атақ жасы келген және еңбегі сіңген тұлғаларға беріледі. Термин Қазақстанның ғылыми және білім беру саласында қолданылмайды. Дереккөздер
Себастьен Сиани

Себастьен Сиани (; 21 желтоқсан 1986 жыл, Дакар) — камерундық футболшы, жартылай қорғаушы. Карьерасы Ұлттық құрама сапында тек 2015 жылы 28 жасында ғана ойнай бастады. Алғашқы ойынын 2015 жылы 10 қазан күні Нигерияға қарсы жолдастық кездесуде өткізді. 2017 жылы Африка Ұлттары кубогына қатысып, чемпион атанды. Жетістіктері * Африка чемпионы: 2017 Қатысқан тунирлері * Африка Ұлттары кубогы 2017 * Конфедерациялар кубогы 2017 Дереккөздер Сілтемелер * [https://web.archive.org/web/20090714021332/http://www.footgoal.net/fichejoueur.php?id_comp44&id_club13&id_joueur=2203 Профиль]
Арно Джум

Арно Сючюэн-Джум (, 2 мамыр 1989 жыл, Яунде, Камерун) — камерундық футболшы, Камерун Ұлттық футбол құрамасы мен "Харт оф Мидлотиан" клубының жартылай қорғаушысы. 2017 жылы Африка Ұлттары кубогына қатысып, чемпион атанды. Жетістіктері Халықаралық * Африка чемпионы: 2017 Дереккөздер Сілтемелер * [http://www.national-football-teams.com/player/61744/Frank_Boya.html Статистикасы] * [http://www.90minut.pl/kariera.php?id=29282 Профилі]
Эванстон (Иллинойс)

Эванстон (ағыл. Evanston) — АҚШ-тың Иллинойс штатында қала. Эванстон Чикаго қаласынан 20 шақырым қашықтықта орналасқан қала. Қалада 1851 жылы негізі қаланған Солтүстік-батыс университеті орналасқан. Тарихы Алғашқы еуропалықтар осы жерге 1836 жылы келген. Бастапқы кезде жер Гросс-Пойнт, кейін 1850 жылы Риджвилль деп аталған. 1851 жылы методист бизнесмендер Солтүстік-батыс университетінің незігін қалағаннан кейін қаланың атын университеттің негізін қалағандардың бірі Джон Эванстың құрметіне Эванстон деп атағывц келген. 1857 жылы қалаға Эванстон аты берілді. Танымал тұрғындары *Гарри Уиллс - 1993 жылғы Пулитцер сыйлығының иегері; *Меган Твохей - 2018 жылғы Пулитцер сыйлығының иегері. Дереккөздер
УЕФА Суперкубогы 1977

УЕФА Суперкубогы 1977 (ағыл. European Super Cup 1977) — Еуропа Суперкубогының бесінші жарысы. Еуропа Чемпиондар Кубогының 1977 жылғы жеңімпазы "Ливерпуль" мен Еуропа Кубок иелері кубогының 1977 жылғы жеңімпазы "Гамбург" өзара кездесіп, ливерпульдік клуб екі матч қорытындысында 6:1 есебімен жеңіске жетті. Алғашқы ойын Гамбургтегі "Имтех" аренада өтіп, 1:1 есебімен тең аяқталды. Екінші ойында "Ливерпуль" 6:0 есебімен ірі жеңіске жетті. Ливерпульдіктердің шабуылшысы Терри Макдермотт хет-трик жасады. Матчтар Бірінші матч Қарымта матч Дереккөздер Сілтемелер * [http://www.rsssf.com/ec/ec197677.html#sc Матчтардың есеп-қисабы] from RSSSF
Гамбург (футбол клубы)

Гамбург футбол клубы (нем. Hamburger Sport-Verein) — Германияның Гамбург қаласындағы Гамбург спорт ассоциациясына қарасты кәсіпқой футбол клубы. 1887 жылы құрылған, әлемдегі ең ерте құрылған клубтардың бірі. Өз алаңындағы ойындарын "Фолькспаркштадионда" өткізеді. Германияның 6 дүркін чемпионы, 1977 жылы Кубок иелері кубогының, 1983 жылы Чемпиондар кубогының жеңімпазы атанған. 2017/18 жылғы маусым қорытындысында жоғары дивизионнан түсіп қалды да, келесі маусымда қайта оралды. Клубта әр жылдары Уве Зеелер, Манфред Кальц, Франц Беккенбауэр, Хорст Хрубеш, Ханс-Йорг Бутт, Рууд ван Нистелрой, Рафаэль ван дер Ваарт, Зе Роберто секілді атақты футболшылар ойнады. Тарихы Титулдары Ұлттық * Германия чемпионы **Чемпион (6):: 1922, 1923, 1928, 1959/60, 1978/79, 1981/82, 1982/83 ** Вице-чемпион (8):: 1924, 1956/57, 1957/58, 1975/76, 1979/80, 1980/81, 1983/84, 1986/87 * Кубок ** Жеңімпаз (3):: 1963, 1976, 1987 ** Финалист (3):: 1956, 1967, 1974 * Лига кубогы ** Жеңімпаз (2): 1973, 2003 * Германия Суперкубогы ** Финалист (3):: 1977, 1982, 1987 Халықаралық * Еуропа Чемпиондар кубогы ** Жеңімпаз:: 1983 ** Финалист:: 1980 * Кубок иелерінің кубогы ** Жеңімпаз:: 1977 ** Финалист:: 1968 * Кубок УЕФА ** Финалист:: 1982 * УЕФА Суперкубогы ** Финалист (2):: 1977, 1983 * Интертото ** Жеңімпаз (2): 2005, 2007 ** Финалист:: 1999 * Құрлықаралық кубок ** Финалист:: 1983 Сілтемелер * [http://www.hsv.de/ Ресми сайт] * [http://www.hsv-sc.de/ Жанкүйерлер сайты] * [http://rusfan.ru/clubs/1408 Фан клуб]
Ақ Еділ Қожа кесенесі

Ақ Еділ Қожа кесенесі – Ақмола облысының жергілікті маңызы бар тарих және мәдениет ескерткіштерінің мемлекеттік тізіміне енген сәулет ескерткіші. Орналасқан жері Қорғалжын ауданы, Жұмай ауылынан оңтүстік-шығысқа қарай 4,5 км жерде орналасқан. Сипаты Еділ Қожа исламды таратушы ретінде аты шыққан діни адам болған. Негізі, ескерткішті Жалмағанбет қажы мазары деп те атап жатады. Бірақ, Ақ Еділ оның ұлы болып келеді. Мазар ХІХ ғасырға жататын ірі діни сәулет өнерінің туындысына жатады. Бұл дөңкелекше келген мазар киіз үй сияқты тұрғызылған. Ғимарат жел мен жауын-шашынға шыдас бермей зақым көрген. Күмбездің үстіңгі жағы мен есіктің кіреберісі аздап опырылған. Биіктігі бес метрге жететін мазардың жалпы көлемі 7,8х7,6 м. Шығыс тұстан бөлмелерге қарай кіретін биіктігі үш жарым метрге жететін тік бұрышты есік бар. Дереккөздер